El termini per presentar la sol·licitud és del 30 de desembre de 2015 al 14 de desembre de 2016.
L'inici de les pràctiques de la persona jove en qualsevol de les dues modalitats, pràctiques no laborals o bé contracte en pràctiques, ha de ser a partir del 30 de desembre de 2015.
Des de que s'inicien les pràctiques es disposa d'1 mes per l'adequació al lloc de treball.
Aquest mes d'adequació al lloc de treball, en cas del contracte en pràctiques, coincideix amb el període de prova.
Des de la finalització d'aquest mes d'adaptació al lloc de treball de la persona jove, el termini de presentació de les sol·licituds serà de 10 dies hàbils.
El termini màxim per presentar les sol·licituds és el 14 de desembre de 2016.
Les persones joves inscrites a les oficines de treball del Servei Públic d'Ocupació de Catalunya com a demandants d'ocupació i adscrites al Sistema de Garantia Juvenil de Catalunya que compleixin addicionalment els requisits per poder fer les pràctiques no laborals regulades al Reial decret 1543/2011, de 31 d'octubre, o bé per ser contractades amb un contracte en pràctiques per una empresa.
El Programa d'Experiències Professionals en Empreses compta amb la col·laboració d'agències de col·locació contractades pel Servei Públic d'Ocupació de Catalunya per dur a terme diferents accions de suport a les empreses i a les persones joves en el desenvolupament de les pràctiques, així com el seguiment i verificació de les mateixes.
Les empreses beneficiàries, en el marc del Programa d'Experiències Professionals en Empreses, hauran d'haver rebut suport de les agències de col·locació contractades pel Servei Públic d'Ocupació de Catalunya.
La quantia màxima mensual de la subvenció serà el Salari Mínim Interprofessional vigent durant els 6 mesos de pràctiques.
Per a l'any 2015 equival a 648,60 € mensuals.
Aquesta quantia serà la mateixa per a qualsevol de les dues modalitats de pràctiques.
Programa Operatiu Regional del Fons Social Europeu (FSE) 2014-2020.
Programa Operatiu d'Ocupació Juvenil
Per qualsevol dubte podeu adreçar-vos a l'adreça de correu electrònic: [EMAIL]
Les sol·licituds s'han de presentar telemàticament segons el model normalitzat que trobeu en aquest apartat.
Les sol·licituds s'han d'adreçar a la persona titular de la Direcció del Servei Públic d'Ocupació de Catalunya.
Les empreses públiques hauran de presentar la sol·licitud presencialment i en paper a la xarxa d'Oficines de Gestió Empresarial.
La presentació de les sol·licituds també es pot realitzar d'acord amb els supòsits que preveu l' article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992).
L'Administració té un termini màxim de 6 mesos, a comptar des de la data de presentació de la sol·licitud, per dictar i notificar la resolució de concessió de les subvencions.
Si transcorre aquest període i no s'ha dictat una resolució expressa, la sol·licitud s'entendrà desestimada per silenci administratiu.
La resolució d'atorgament ha d'estar degudament motivada i ha de contenir, com a mínim, la identificació de l'empresa sol·licitant a qui es concedeix la subvenció i l'import màxim atorgat.
En cas de procediments amb tramitació electrònica, aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya, sens perjudici que es pugui utilitzar addicionalment altres mitjans electrònics.
En cas de procediments amb tramitació presencial, aquesta resolució es notificarà a la persona o entitat interessada individualment per qualsevol mitjà que permeti tenir constància de la recepció per la persona interessada o el seu representant.
Contra aquesta resolució, que no exhaureix la via administrativa, es pot interposar un recurs d'alçada davant el/la secretari/ària d'Ocupació i Relacions Laborals, en el termini d'un mes, a comptar des de l'endemà de la notificació de la resolució.